'మార్కెట్‌' బాటలో ఇండిగో..!
- రూ.2500 కోట్ల సమీకరణే లక్ష్యం
ముంబయి: దేశంలో అతిపెద్ద విమానయాన సంస్థ ఇండిగో త్వరలోనే స్టాక్‌ మార్కెట్లో నమోదు కానుంది. ఇందుకు గాను సంస్థ దాదాపు రూ.2500 కోట్ల మేర నిధుల సమీకరించేందుకు మార్కెట్ల బాట పట్టనుంది. ఇండిగో యాజమాన్య సంస్థ 'ఇంటర్‌ గ్లోబల్‌ ఎంటర్‌ప్రైజెస'్‌ సంస్థ మార్కెట్లో నమోదుకు గాను అవసరమైన 'రెడ్‌ హెర్రింగ్‌ ప్రాస్పెక్టస్‌'ను వచ్చే వారం మార్కెట్‌ నియంత్రణ సంస్థ 'సెబీ'కి దాఖలు చేయనున్నట్లుగా సమాచారం. అయితే మార్కెట్ల పనితీరు, ఒడుదొడుకులను బేరీజు వేసుకొని సరైన సమయంలో మార్కెట్లో అడుగుపెట్టాలని సంస్థ యోచిస్తున్నట్లు తెలుస్తోంది. ప్రాథమిక, ద్వితీయ షేర్ల అమ్మకాల ద్వారా నిధులను సమీకరించి మార్కెట్లో నమోదు కావాలని సంస్థ యోచిస్తోంది. మార్కెట్‌లో లిస్ట్‌ అయ్యేందుకు గాను సిటీ గ్రూపు, కోటక్‌ ఇన్వెష్టిమెంట్‌ బ్యాంకింగ్‌, మోర్గాన్‌ స్టాన్లీ, జేపీ మోర్గాన్‌ ఛేజ్‌లను సంస్థ ఇష్యూనుకు లీడ్‌ మేనేజర్లుగా వ్యవహరించనున్నట్లు తెలుస్తోంది. ఈ విషయంపై ఇప్పుడే స్పందించేందుకు గాను కంపెనీ వర్గాలు నిరాకరించాయి.
మీ స్నేహితులకు రికమెండ్ చెయ్యండి